Diari Oficial de la Generalitat Valenciana


Sumari del DOGV 2487, del 10-04-1995 (1995/834407)

RESOLUCIÓ de 15 de març de 1995, del director del Servei Valencià de Salut, per la qual convoca un concurs de trasllats de personal no sanitari, en les categories de tècnic de manteniment, serveis especials i personal d'oficis d'institucions sanitàries de la Conselleria de Sanitat i Consum.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2487

Data del DOGV
:   10-04-1995

Secció del DOGV
:   AUTORITATS I PERSONAL

Número del document
:   1995/834407


Data del document
:   15-03-1995

Organisme emissor
:   Servei València de Salut

Tipus de document
:   Resolució

Correcció d'errades

RESOLUCIó de 15 de març de 1995, del director del Servei Valencià de Salut, per la qual convoca un concurs de trasllats de personal no sanitari, en les categories de tècnic de manteniment, serveis especials i personal d'oficis d'institucions sanitàries de la Conselleria de Sanitat i Consum.   
D'acord amb el que disposa el Decret 114/89, de 17 de juliol, del Consell de la Generalitat Valenciana (Diari Oficial de la Generalitat Valenciana núm. 1114, de 25.07.90), pel qual estableix i regula l'oferta d'ocupació del personal adscrit a les institucions sanitàries del Servei Valencià de Salut, aprovada l'oferta del personal de la Conselleria de Sanitat i Consum mitjançant el Decret 252/94 de 7 de desembre, del Govern Valencià (Diari Oficial de la Generalitat Valenciana núm. 2.413, de 23.12.94).  
Segons els sistemes i els procediments establerts pel Reial Decret 118/91, de 25 de gener, sobre la selecció del personal estatutari i la provisió de llocs de treball de les institucions sanitàries de la Seguretat Social.  
Fent ús de la competència que m'atorga l'article primer de l'Ordre de 22 de març de 1994, de la Conselleria de Sanitat i Consum, per la qual aprova diverses delegacions en matèria de personal a favor dels diferents òrgans de la Conselleria (DOGV núm. 2.247, de 18.04.94), resolc:  
Article primer  
Convocar un concurs de trasllats per a proveir llocs de treball vacants de personal no sanitari, en les categories de tècnic de manteniment, serveis especials i personal d'oficis, de les institucions sanitàries de la Conselleria de Sanitat i Consum. Els llocs de treball vacants per al concurs de trasllats són els següents:  
- Tècnic/a de manteniment (grup C): 5  
- Serveis especials:   
 Governant/a (grup D): 10  
- Personal d'oficis:   
 Cuiner/a (grup C): 5  
 Electricista (grup D): 10  
 Fontaner/a (grup D): 10  
 Mecànic/a (grup D): 8  
 Fuster/a (grup D): 7  
 Calefactor/a (grup D): 10  
 Conductor/a vehicle especial (grup D): 7   
Els llocs de treball que no siguen coberts en aquest concurs i aquells oferts que n'excedisquen del nombre indicat s'afegiran al concurs oposició. En aquest concurs de trasllats no es pot adjudicar un nombre de llocs de treball superior a l'esmentat més amunt. Les característiques dels llocs de treball s'especifiquen a l'annex II.  
Acabat el termini de presentació de les sol·licituds no s'admetran modificacions d'aquestes ni la retirada del concurs.  
El reingrés al servei actiu del personal que no tinga reserva del lloc de treball es farà mitjançant la participació en la convocatòria del concurs de trasllats, sempre que tinga els requisits legals i reglamentaris.  
Article segon  
Les bases que figuren a l'annex I regulen aquesta convocatòria i s'ajusten a les aprovades pel Reial Decret 118/91 de 25 de gener (BOE núm. 33, de 07.02.91), com a normes bàsiques i preceptes d'aplicació supletòria al personal estatutari dels serveis de salut de les comunitats autònomes.   
València, 15 de març de 1995.- El director general del Servei Valencià de Salut: Manuel Peris Monfort.  
ANNEX I  
Bases  
1. Requisits dels aspirants  
1.1 Ser personal estatutari fix de la categoria corresponent i que ocupe o tinga reserva del lloc de treball en les institucions sanitàries dependents de la Seguretat Social, independentment de l'administració de què en depenga. Igualment, el personal que estiga en una situació diferent de la d'actiu procedent d'un lloc de treball d'aquestes institucions. També podrà participar-hi el personal estatutari fix que ocupe un lloc de treball de la categoria corresponent en les institucions sanitàries de la Seguretat Social gestionat per l'Institut Social de la Marina.   
1.2 a) Per al personal en actiu o amb reserva del lloc de treball hauran d'haver-la ocupada amb un any d'antelació, com a mínim, en el moment de finalitzar el termini de presentació de les sol·licituds.  
b) Per al personal en una situació diferent de la d'actiu i que no tinguen reserva del lloc de treball han de tenir els requisits legals i reglamentaris per incorporar-se al servei actiu l'últim dia del termini de presentació de les sol·licituds.  
Els concursants procedents d'una situació diferent de la d'actiu i sense reserva del lloc de treball, que hagen obtingut el reingrés en un lloc de treball i amb destinació provisional, podran participar-hi segons les condicions que estableix la disposició addicional cinquena del Reial Decret 118/91.  
1.3 Junt amb la instància els concursants hauran d'aportar l'acreditació dels requisits.  
2. Sol·licituds  
2.1 Model.  
Els que desitgen participar en el concurs de trasllats hauran d'emplenar una sol·licitud i s'hauran d'ajustar al model que els serà facilitat a les direccions territorials de la Conselleria de Sanitat i Consum i la Gerència d'Alcoi. També hauran d'emplenar el full de petició de lloc de treball, indicant-hi per ordre de preferència les destinacions que sol·liciten (de dalt a baix i d'esquerra a dreta), hauran d'especificar el codi que identifica cada lloc de treball i que figura a l'annex II d'aquesta convocatòria.   
Abans d'emplenar la instància els sol·licitants hauran de llegir les instruccions que hi ha a l'imprès.  
2.2 Presentació de sol·licituds  
Les sol·licituds adreçades al director general del Servei Valencià de Salut correctament emplenades es podran presentar a les unitats de registre de les següents dependències administratives:  
03299 Alacant: c/ Girona, 26.  
03486 Alcoi: av. del País Valencià, 33.  
12836 Castelló: c/ Hort dels Corders, 12.  
46932 València: c/ Quart, 99.  
O mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'adverteix que en la instància i en el full de petició de llocs de treball hi ha d'haver el segell del registre i que els originals dels impresos són per a l'administració i les còpies per a les persones interessades.  
2.3 Termini  
El termini de presentació d'instàncies serà d'un mes comptador des de l'endemà de la publicació d'aquesta disposició en el Diari Oficial de la Generalitat Valenciana.  
2.4 Exclusió per falsedat  
La consignació de dades falses en la instància o en la documentació aportada pels aspirants comportarà l'exclusió del concurs o la nul·litat de la plaça adjudicada, si cal, sense perjudici de les mesures legals que escaiguen.  
2.5 Domicili per a notificacions  
L'adreça que conste en la instància serà considerada l'única vàlida per a notificacions. Són responsabilitat exclusiva del concursant tant els errors en la consignació com la comunicació a la Direcció General del Servei Valencià de Salut de qualsevol canvi del domicili esmentat.  
3. Documentació que cal aportar amb la instància  
Junt a la instància, tots els concursants hauran d'aportar, a més dels documents acreditatius que tenen els requisits per a concursar segons el que preveu la base 1.3, una còpia compulsada del seu nomenament en la categoria que concursen i també de qualsevol altre nomenament de què pretenguen fer valdre els serveis prestats segons barem, i fotocòpia del DNI.  
Per a acreditar els serveis previs reconeguts a efectes d'antiguitat, caldrà aportar un certificat o fotocòpia compulsada de la resolució per la qual es reconegueren els esmentats serveis, lliurada per un òrgan competent i d'acord amb el que disposa la Llei 70/1978, de 26 de desembre, Reial Decret 1461/1982, de 25 de juny, i la resta de normes d'aplicació.  
Els concursants hauran d'aportar junt amb la sol·licitud les certificacions originals o fotocòpies compulsades de tots els mèrits avaluables d'acord amb l'annex III-A lliurades pel director de gestió i serveis generals del centre que lliure el certificat i d'acord amb l'annex III-B lliurats o homologats per la Junta Qualificadora de Coneixements de Valencià.  
Els concursants en situació d'axcedència aportaran una fotocòpia compulsada de la resolució per la qual se'ls havia concedit l'excedència i també del nomenament corresponent.  
El còmput de temps de serveis prestats a què fa referència el barem finalitzarà el dia de la publicació en el Diari Oficial de la Generalitat Valenciana d'aquesta convocatòria.  
El tribunal, que només podrà avaluar la documentació acreditada i aportada en temps i forma, podrà demanar-ne qualsevol aclariment. Quan el requeriment no siga atés no es valorarà el mèrit corresponent. El tribunal podrà sol·licitar als aspirants una còpia traduïda dels documents aportats quan aquests estiguen redactats en idiomes diferents als oficials a la Comunitat Valenciana.  
4. Admissió i exclusió dels aspirants  
4.1 Llista provisional d'admesos  
Acabat el termini de presentació d'instàncies, el director general del Servei Valencià de Salut publicarà resolució per la qual aprovarà la llista provisional d'aspirants admesos i exclosos. En aquesta llista hi haurà: el nom i els cognoms dels aspirants, la categoria a què es presenten, la indicació de la causa d'exclusió, si és el cas, i el termini d'esmena de defectes.  
Els concursants disposaran d'un termini de 10 dies hàbils comptadors des de l'endemà de la data de publicació de la resolució per a esmenar la falta o presentar els documents que calguen, si la sol·licitud d'admissió no tenia els requisits exigits en la convocatòria, segons estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
4.2 Llista definitiva d'admesos  
Acabat el termini esmentat en la base anterior, vistes les al·legacions i esmenats els defectes si escau, es publicarà la llista definitiva d'admesos i exclosos de la mateixa manera que la llista provisional.  
Contra la resolució de la Direcció General del Servei Valencià de Salut que aprovarà la llista definitiva s'hi podran interposar els recursos que s'especifiquen en la base 9.  
5. Tribunals  
5.1 Composició  
Les persones que formaran els tribunals que jutjaran el concurs de trasllats seran nomenades pel conseller de Sanitat i Consum, d'acord amb la disposició addicional tercera de l'Ordre de 22 de març de 1994 de la Conselleria de Sanitat i Consum, i es publicaran juntament amb la resolució que aprovarà la llista provisional d'aspirants admesos i exclosos.  
El tribunal el compondran set membres titulars i els respectius suplents, de la forma següent:  
- En serà president el director general del Servei Valencià de Salut o la persona que hi delegue.  
- Vocals:  
Dos vocals, a proposta del director general del Servei Valencià de Salut.  
Un vocal en representació de la Conselleria de Sanitat i Consum.  
Dos representants proposats per les organitzacions sindicals en els termes que es fixen en els pactes a què fa referència la Llei 9/1987, de 12 de juny.  
- Secretària: Se'n nomenarà secretària una persona proposada pel director general del Servei Valencià de Salut.  
5.2 Règim de funcionament  
5.2.1 Totes les persones que formen part dels tribunals hi actuaran amb veu i vot, i tant les titulars com les suplents hauran de tenir un titulació de nivell acadèmic igual o superior a l'exigida per a l'ingrés.  
5.2.2 S'entendrà que està constituït el tribunal quan hi assistisquen la majoria absoluta dels seus membres i necessàriament el que en siga president o el seu suplent, el qual tindrà vot de qualitat en cas d'empat. Si no hi assisteix el secretari, en farà les funcions un vocal, d'acord amb l'ordre en què apareixen allistats en la base 5.1.  
5.2.3 Quan les organitzacions sindicals no facen la proposta de vocals en un termini de 15 dies des que els siga sol·licitada, podrà nomenar-los l'autoritat convocant.  
5.2.4 Els tribunals tindran la categoria corresponent d'acord amb el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i l'Ordre de 17 de febrer de 1986 (DOGV de 10.03.86), per la qual es desplega el decret.  
5.2.5 Totes les persones que formen els tribunals hauran de ser designats entre les persones que mantenen una vinculació professional de caràcter fix amb la Conselleria de Sanitat i Consum de la Generalitat Valenciana o qualsevol administració pública. Ha de quedar acreditada en l'expedient la causa que determine els nomenaments que, excepcionalment, no siguen de personal fix.  
5.3 Abstenció i recusació  
Els membres dels tribunals hauran d'abstenir-se i podran ser recusats per les persones interessades quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
5.4 Seu del tribunal  
Per a comunicacions i altres incidències, els tribunals tindran la seua seu en els serveis centrals de la Conselleria de Sanitat i Consum (c/ Roger de Llúria, 19 (CP: 46064), València).  
6. Resolució del concurs  
6.1 L'adjudicació dels llocs de treball convocats en el concurs de trasllats la farà el tribunal d'acord amb el barem que s'especifica en l'annex III-A i l'annex III-B.  
6.2 A la vista dels llocs de treball sol·licitats pels concursants, inclòs el personal de reingrés al servei actiu, sense admetre modificació de les sol·licituds presentades ni la retirada del concurs i atenent l'ordre de preferència dels llocs de treball i també els mèrits acreditats pels concursants, el tribunal aprovarà la resolució provisional del concurs, que serà publicada en els taulers d'anuncis de la seu central de la Conselleria de Sanitat i Consum.  
Les persones interessades disposaran d'un termini de 15 dies comptadors des de la publicació per formular-hi reclamacions, que seran rebutjades o admeses mitjançant la resolució definitiva.  
6.3 La resolució definitiva serà aprovada per l'autoritat convocant i es publicarà en el Diari Oficial de la Generalitat Valenciana. Aquesta publicació servirà de notificació a les persones interessades.  
6.4 Les destinacions adjudicades seran irrenunciables.  
6.5 Si en qualsevol moment del procés del concurs arriba a coneixement del tribunal que algun dels aspirants no posseeix tots els requisits exigits, haurà de requerir-li'n l'acreditació. Si els requisits en qüestió no són acreditats en el termini dels deu dies hàbils següents a la notificació del requeriment, el tribunal farà una proposta d'exclusió de la persona interessada, indicant-hi les inexactituds o falsedats formulades per l'aspirant, al director general del Servei Valencià de Salut, el qual, després de fer les verificacions que considere necessàries, dictarà una resolució motivada que exclourà l'aspirant del concurs. Aquesta resolució podrà ser impugnada de la manera que estableix la base 9.  
7. Efectes derivats del concurs  
Els concursants que hagen obtingut una plaça hauran de cessar en la que ocupen dins dels tres dies següents hàbils al dia en què es publique la resolució definitiva. Hauran de prendre possessió del nou lloc de treball dins dels tres dies següents al cessament, si els llocs de treball són de la mateixa localitat, en el termini de 15 dies si són de distinta localitat del mateix sector o àrea de salut, en el termini d'un mes si és de distinta localitat i sector o àrea de salut.  
Si l'adjudicació del lloc de treball implica el reingrés al servei actiu, el termini per a prendre possessió serà d'un mes comptador des de la publicació de la resolució definitiva del concurs.  
Si les necessitats del servei ho permeten i a petició de la persona interessada, aquests terminis poden ser prorrogats per un temps no superior a la meitat de la durada inicial.  
Llevat quan la resolució del concurs implique el reingrés al servei actiu, el termini per a prendre possessió i, si cal, la pròrroga, tindrà la consideració de servei actiu, i es percebran els corresponents havers a càrrec del lloc de treball de destinació.  
Si un concursant no pren possessió del nou lloc de treball dins del termini o, si n'hi ha, de la pròrroga, s'entendrà que hi renuncia, i causarà baixa en la categoria com a personal estatutari, llevat que es produïsca per causes suficientment justificades, després de l'audiència amb la persona interessada de la Direcció General del Servei Valencià de Salut. En aquest cas, es podrà deixar sense efecte la baixa, i la persona interessada s'haurà d'incorporar a la nova plaça quan desapareguen els motius que impossibilitaven la presa de possessió.  
Els concursants que no obtinguen plaça en aquest concurs es mantindran en la situació i la destinació que ocupaven.  
Si qui ocupa un lloc de treball amb destinació provisional no obté plaça en aquest concurs de trasllats, i n'ha sol·licitat totes les convocades en el districte o àrea de salut on ocupa la plaça amb caràcter provisional, pot optar per obtenir una nova destinació provisional o passar a la situació d'excedència voluntària.  
Si no s'han sol·licitat en el concurs totes les places ofertes corresponents al districte o a l'àrea de salut on la persona que reingressa ocupa amb caràcter provisional una plaça, i no obtenir cap plaça en el concurs de trasllats, passarà a la situació administrativa que tenia abans del seu reingrés provisional.  
Per a obtenir el reingrés amb caràcter definitiu, i la consegüent propietat d'una plaça, caldrà guanyar-la per mitjà del concurs de trasllats.  
8. Publicitat  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran al taulell d'anuncis de la seu central de la Conselleria de Sanitat i Consum. Els corresponents terminis comptaran des de la diligència d'exposició al taulell de cada acte. No obstant això, i només per a informació dels concursants, es remetran còpies d'aquestes publicacions a les direccions territorials de la Conselleria de Sanitat i Consum d'Alacant, Castelló i València i a la Gerència de Salut d'Alcoi. El tribunal podrà determinar la conveniència d'usar altres mitjans per a informació exclusivament.  
9. Recursos  
Aquesta convocatòria, les seues bases i tots els actes administratius que siguen dictats executant-la pel director general del Servei Valencià de Salut i que exhaurisquen la via administrativa, podran ser impugnats per les persones interessades, després d'haver-ne fet la comunicació preceptiva a la Direcció General del Servei Valencià de Salut, mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la publicació de l'acte recorregut. Tot això, sense perjudici que s'use qualsevol altre recurs que per al seu dret estime convenient.  
ANNEX III-A  
Barem de mèrits valorables en el concurs de trasllats  
en totes les categories  
I. Per cada mes complet de serveis com a personal estatutari de la Seguretat Social amb nomenament en propietat i en situació administrativa d'actiu en una plaça de la mateixa categoria a què es concursa: 0,50 punts.  
II. Per cada mes complet de serveis com a personal estatutari de la Seguretat Social amb nomenament en propietat i en situació administrativa d'actiu en una plaça de categoria diferent a aquella a què es concursa: 0,20 punts.  
Per cada mes complet de serveis anteriors a l'adquisició de la plaça en propietat com a personal estatutari de la Seguretat Social, en qualsevol administració o servei públic, que haja estat reconegut a efectes d'antiguitat: 0,05 punts.  
En l'aplicació d'aquest barem es tindrà en compte:  
A) El temps treballat en un lloc per millora d'ocupació es comptarà com a exercit en la categoria efectivament ocupada.  
B) Si hi ha igualtat en la puntuació total, es resoldrà a favor de l'aspirant amb major puntuació en l'apartat I del barem.  
C) Si continua la igualtat, se seguirà la mateixa pauta respecte als apartats II i III, si cal i en aquest mateix ordre.  
D) Si la igualtat es manté, s'adjudicarà la plaça a l'aspirant de major edat.  
ANNEX III-B  
Barem de mèrits pel coneixement del valencià  
El coneixement del valencià es valorarà per la possessió dels certificats de la Junta Qualificadora de Coneixements de Valencià:  
1. Certificat de coneixements orals: 0,5 punts.  
2. Certificat de grau elemental: 1 punt.  
3. Certificat de grau mitjà: 1,5 punts.  
4. Certificat de grau superior: 2 punts.  
No es valorarà el certificat imprescindible per a la consecució d'un altre de nivell superior que s'al·legue com a mèrit.